Tässä rakennetaan Suomen suurinta Ikeaa | Kotimaan uutiset | Iltalehti.fi
Tässä rakennetaan Suomen suurinta Ikeaa
Torstai 29.4.2010 klo 17.46 Suomen suurin Ikea-tavaratalo avataan Tampereella toukokuun lopulla. Suomen suurin Ikea avautuu Tampereella pian. (JUKKA RITOLA/AL)
Tampereen Ikea on ruotsalaisketjun neljäs kodinsisustustavaratalo Suomessa.Pinta-alaa uudessa Ikeassa on 35 000 neliömetriä, eli uusi tavaratalo on lähes tuplasti Espoon Ikeaa suurempi. Espoon myymälä avattiin ensimmäisenä Suomessa vuonna 1996. Ikealla on tavaratalot myös Vantaalla sekä Raisiossa Turun naapurissa.Ikea työllistää Tampereella noin 280 koko- tai osa-aikaista työntekijää. Erilaisia tuotteita on valikoimassa noin 8 500, ja ravintolaan mahtuu 550 asiakasta kerralla.Seuraava Ikea nousee Kuopioon, mistä yhtiö on jo ostanut tontin. Rakennustöiden odotetaan alkavan mahdollisesti tämän vuoden aikana. Myös Vaasaan suunnitellaan Ikea-tavarataloa. Pinta-alaa uudessa Ikeassa on 35 000 neliömetriä. Lapsille on tuttuun tapaan oma leikkinurkkaus. (JUKKA RITOLA/AL)STT